Betty Olsson

Betty Eugenia Olsson (1871-1950) alikuwa mwanaharakati wa amani kutoka Uswidi na Norrköping aliajiriwa kama mhasibu katika kampuni ya nguo. Mwaka 1916, alijiunga na tawi la ndani la Chama cha Wanawake cha Uswidi cha kupigania haki (LKPR). Katika miaka ya 1930, alikuwa rais wa IKFF, ambalo ni tawi la Uswidi la Ligi ya Kimataifa ya Wanawake la Amani na Uhuru. Wakati huo pia, alipinga vikali propaganda za Wanazi na alijitokeza kupinga vitisho vya vita pamoja na kushiriki kwenye harakati za kupinga Wanazi.

 Maisha ya awali 
Alizaliwa tarehe 28 Juni 1871 huko Norrköping, Betty Eugenia Olsson alikuwa binti wa Frans Olof Olsson, ambae alikua mhasibu, na mke wake Jenny Eugenia née Stenström. Alikuwa mmoja wa watoto watano wa familia hiyo. 

 Kazi 

Olsson alifuata kazi ya baba yake aliyependa uhasibu, na hivyo akawa mhasibu na mtunza fedha (keshia) katika kiwanda cha nguo mjini Norrköping. Alianza kufanya kazi kwa kampuni ya Richard Wahring AB, kisha baadaye akaajiriwa na Förenade Yllefabrikerna AB, ambako alibaki hadi alipostaafu mwaka 1931.

Wakati huohuo, alipendezwa sana na masuala ya haki za wanawake, hasa haki ya kupiga kura. Mwaka 1916, alijiunga na tawi la ndani la chama cha watu waliokuwa wakipigania haki ya wanawake kupiga kura, kilichoitwa LKPR. Alishiriki katika harakati za kitaifa ambazo hatimaye zilisababisha bunge la Uswidi kuidhinisha haki ya wanawake kupiga kura mnamo Mei 1919.

Pia, alikua mwenyekiti wa tawi la eneo la chama cha wanawake waliokuwa na mitazamo huru, kilichoitwa Föreningen frisinnade kvinnor (FFK). Chama hiki kilikuwa karibu na chama cha siasa cha kiliberali cha Frisinnade Landsföreningen, na kilitetea haki za wanawake pamoja na amani.

Wanachama mashuhuri wa FFK walijumuisha wanaharakati wa amani kama Anna Kleman, Ada Nilsson, na Elin Wägner.

Katika miaka ya 1930, Olsson alikuwa kiongozi wa shirika la Norrköping IKFF, akiwakilisha usaidizi wa Uswidi kwa Ligi ya Kimataifa ya Wanawake kwa Amani na Uhuru. Alishiriki pia katika vikundi vingine vilivyopinga vita, kama vile Fredrika Bremer Association na Världssamling för fred, ambacho kilikuwa sehemu ya Kampeni ya Kimataifa ya Amani nchini Uswidi.

Baadaye, alisimama dhidi ya propaganda za Wanazi na, akiwa mwanachama wa Förbundet Kämpande Demokrati (Shirika la Kupigania Demokrasia), alihamasisha watu kuwapinga Wanazi.

Betty Olsson alifariki dunia huko Norrköping tarehe 25 Aprili 1950 na alizikwa katika makaburi ya mji huo. 

 Marejeo 

Jamii:Waliozaliwa 1871
Jamii:Waliofariki 1950
Jamii:Wanaharakati wa Uswidi
Jamii:Feminism and Folklore 2025 in Tanzania